**ใบความรู้ที่ 20**

**วิชา ภาษาศาสตร์เบื้องต้น**

**บทที่ 4**

**เรื่อง**

**หน่วยคำกับคำ[[1]](#footnote-1)**

**\*\*\*\*\*\*\*\*\*\*\*\*\*\*\*\*\*\*\*\***

 **หน่วยคำกับคำ**

 คงมีผู้สงสัยต่อไปอีกว่า หน่วยคำแตกต่างไปจากคำอย่างไร ก่อนที่จะอธิบายถึงความแตกต่างของคำศัพท์ทั้ง 2 ขออธิบายถึงความหมายของคำว่า “คำ” เสียก่อน เพื่อง่ายแก่ความเข้าใจ “คำ” หรือ “word” หมายถึง กลุ่มของเสียงที่เกิดจากหน่วยเสียงมาเรียงตัวต่อกันอย่างมีระบบ คำมีความหมายใน ตัวเอง และสามารถเกิดได้ตามลำพัง โดยไม่จำเป็นต้องเกิดร่วมกับหน่วยคำหรือคำด้วยกันเอง

 ข้อจำกัดของคำและหน่วยคำย่อมแตกต่างกัน ถึงแม้ว่าทั้งสองจะมีส่วนที่ร่วมกัน ก็คือ เกิดจากเสียงและมีความหมาย หน่วยคำเป็นองค์ประกอบทางไวยากรณ์ที่เล็กกว่าคำ หน่วยคำเกิดจากการเรียงตัวกันของหน่วยเสียง เป็นกลุ่มของเสียง มีความหมายในตัวเอง อาจจะเกิดตามลำพังหรือเกิดร่วมกับหน่วยคำอื่น ๆ ก็ได้ ส่วนคำนั้น ถึงแม้ว่าจะเกิดจากการเรียงตัวกันของหน่วยเสียงอย่างมีระบบ และมีความหมายเช่นเดียวกับหน่วยคำก็ตาม แต่คำต้องสามารถเกิดได้ตามลำพังเท่านั้น คำที่มีความหมายที่ไม่สามารถเกิดตามลำพังได้จึงมีค่าเท่ากับหน่วยคำเท่านั้น ดังนั้น คำจึงเป็นหน่วยที่ใหญ่กว่าหน่วยคำ เพราะมีข้อจำกัดมากกว่า

 คำอาจจะประกอบด้วยหน่วยคำ 1 หน่วยคำ หรือมากกว่า 1 หน่วยคำก็ได้ แต่หน่วยคำจะประกอบด้วยหน่วยคำมากกว่า 1 หน่วยคำไม่ได้

 *นักเรียน* คำนี้ประกอบด้วย หน่วยคำ 2 หน่วยคำ คือ นัก, เรียน

 *disagreement* ประกอบด้วย dis ‘ไม่’ agree ‘เห็นด้วย’ ment ‘หน่วยคำเติมสร้างคำนาม’

## สรุป

 หน่วยคำอิสระ มีฐานะเท่ากับคำ *หนึ่งคำ* ส่วนคำจะประกอบด้วยหน่วยคำเพียง 1 หน่วยคำ หรือมากกว่าก็ได้

## คำถามประจำใบความรู้ที่ 20

1. หน่วยคำต่างจากคำอย่างไร อธิบายให้ชัดเจน
1. เอกสารหน้า 24 [↑](#footnote-ref-1)